สมบูรณ์โภชนา ปูผัดผงกะหรี่ 400 ล้าน
หลายคนคงเคยกิน ปูผัดผงกะหรี่ เมนูนี้พูดขึ้นมา เราคงนึกถึงร้านสมบูรณ์โภชนา รู้ไหมว่า ร้านนี้ขายได้หลายร้อยล้านบาทต่อปี เรื่องนี้เป็นอย่างไร ลงทุนแมนจะเล่าให้ฟัง
12 มิ.ย. 2561

สมบูรณ์โภชนา ปูผัดผงกะหรี่ 400 ล้าน / โดย ลงทุนแมน
หลายคนคงเคยกิน ปูผัดผงกะหรี่
เมนูนี้พูดขึ้นมา เราคงนึกถึงร้านสมบูรณ์โภชนา
รู้ไหมว่า ร้านนี้ขายได้หลายร้อยล้านบาทต่อปี
เรื่องนี้เป็นอย่างไร ลงทุนแมนจะเล่าให้ฟัง
ร้านอาหารสมบูรณ์โภชนา เริ่มต้นธุรกิจตั้งแต่ปี 2512 หรือเมื่อ 49 ปีที่แล้ว
ก่อตั้งขึ้นโดยคุณพ่อและคุณแม่ของ คุณสมบูรณ์ ศรีเจริญสุขยิ่ง โดยเลือกที่จะใช้ชื่อลูกมาตั้งเป็นชื่อร้าน
โดยก่อนที่จะมาเป็นร้านสมบูรณ์โภชนา ครอบครัวนี้เคยขายน้ำแข็งไสมาก่อน
แต่ด้วยฝีมือการทำอาหารไทยและจีนของคุณแม่
จึงเริ่มต้นจากเปิดร้านเล็กๆ ขนาด 1 ห้องตึกแถว ที่สามย่านข้างคณะบัญชีจุฬาฯ
สมบูรณ์โภชนาดำเนินธุรกิจเรื่อยมาโดยมีสาขาเดียวเป็นเวลา 21 ปี
แต่จุดเปลี่ยนก็มาถึง..
สมบูรณ์โภชนาสาขาแรกที่สามย่านกำลังหมดสัญญาเช่ากับทางจุฬาฯ
สมบูรณ์โภชนาจึงเปิดสาขาที่ 2 คือที่ ถนนสุรวงศ์ ก่อนหมดสัญญาเช่า 1 ปี
หลังจากนั้นเมื่อหมดสัญญาเช่า จึงได้เปิดอีกสาขาที่ถนนบรรทัดทอง
หลังจากนั้นสมบูรณ์โภชนาก็ขยายสาขาเรื่อยมา
จนตอนนี้มีสาขาอยู่ทั้งหมด 8 สาขา
แล้วสมบูรณ์โภชนารายได้เท่าไร?
ส. สมบูรณ์โภชนา
ปี 2559 รายได้ 80 ล้านบาท กำไร 3.4 ล้านบาท
สมบูรณ์โภชนาสุรวงศ์
ปี 2559 รายได้ 71 ล้านบาท กำไร 5.5 ล้านบาท
สมบูรณ์โภชนารัชดา
ปี 2559 รายได้ 62 ล้านบาท กำไร 3.4 ล้านบาท
สมบูรณ์โภชนาอุดมสุข
ปี 2559 รายได้ 20 ล้านบาท กำไร 1.5 ล้านบาท
สมบูรณ์โภชนาสามย่าน
ปี 2559 รายได้ 42 ล้านบาท กำไร 7.2 ล้านบาท
สมบูรณ์โภชนาสยามสแควร์
ปี 2559 รายได้ 51 ล้านบาท กำไร 7.8 ล้านบาท
สมบูรณ์โภชนาเอ็มบาสซี
ปี 2559 รายได้ 60 ล้านบาท กำไร 7.4 ล้านบาท
ถ้ารวมรายได้ของทุกสาขา ไม่รวมสมบูรณ์โภชนาเซ็นทรัลเวิลด์ ที่เพิ่งจดทะเบียนบริษัทในปี 2560
ปี 2559 สมบูรณ์โภชนาทั้งหมด มีรายได้ 386 ล้านบาท กำไร 36 ล้านบาท
คงไม่มีใครคิดว่า จากร้านขายน้ำแข็งไส จะสามารถกลายมาเป็นร้านอาหารไทย-จีน ที่มียอดขายเกือบ 400 ล้านบาทต่อปี
ถ้าเราลองสังเกตดู
ธุรกิจหลายๆ แห่งเกิดขึ้นมาได้ ก็จากการที่เจ้าของค้นพบและเลือกที่จะทำในสิ่งที่ตัวเองถนัด
เหมือนกับที่คุณแม่ของคุณสมบูรณ์ รู้ว่าตัวเองทำอาหารอร่อย แล้วตัดสินใจเปิดร้านอาหารขึ้นมา
อีกเรื่องที่น่าสนใจคือ ทุกวันนี้เวลาเราเดินไปไหน ก็น่าจะเห็นร้านอาหารหลายๆ ร้าน เลือกใช้คำ เช่น เจ้าเก่าหรือเจ้าเดิม กันอยู่บ่อยๆ
เพื่อช่วยในการดึงดูดความสนใจของลูกค้า
ด้วยคำว่า ต้นตำรับปูผัดผงกะหรี่ ก็อาจจะช่วยสร้างชื่อเสียงให้กับร้านสมบูรณ์โภชนาได้ในระดับหนึ่ง
แต่สุดท้ายแล้ว สำหรับธุรกิจร้านอาหาร
สิ่งที่สำคัญที่สุดน่าจะเป็น การรักษามาตรฐาน ให้การเข้ามากินทุกครั้งแล้วยังอร่อยเหมือนเดิม
สำหรับสมบูรณ์โภชนา ก็เป็นตัวอย่างที่ดี
ที่สามารถรักษาฐานลูกค้าทั้งใน และต่างประเทศ จนทำให้ขยายสาขาเรื่อยมา
จนตอนนี้อาจจะเรียกได้ว่า เป็นอาณาจักรปูผัดผงกะหรี่ ที่ใหญ่สุดในประเทศไทย..
----------------------
<ad> หากร้านกาแฟของเราขายดี เหมือนปูผัดผงกะหรี่ ให้เครื่องเรียกคิวไร้สาย QTY ช่วยสิ QTY เปลี่ยนร้านกาแฟของคุณให้ดูโปร ลดรายจ่ายได้หลักล้านต่อปี ซื้อแล้วไม่ลดรายจ่าย รายได้ไม่เพิ่ม ยินดีคืนเงิน !
แจ้งว่ามาจากลงทุนแมน รับส่วนลด 3,000 บาท
Line : @qtyq FB : QtY : queue calling system Website : 
----------------------
Reference
-
-
[7123].